Federal University of Technology Akure

De **Federal University of Technology Akure** (informally **FUT Akure** anaa simply **FUTA**) be federal government-owned varsity wey dey locate insyd Akure, Ondo State, Nigeria. Dem found am insyd 1981 wey de Federal Government of Nigeria dey drive am make e create varsities wey dey specialize insyd producing graduates plus practical as well as theoretical knowledge of technologies.

Oda varsities of technology na dem establish around de same time be de Federal University of Technology Owerri, de Federal University of Technology, Abeokuta (FUTAB), wey later dem metamorphose to de present University of Agriculture, Abeokuta (FUNAAB), de Federal University of Technology Minna, de Federal University of Technology Yola, den de Federal University of Technology Bauchi (now Abubakar Tafawa Balewa University).

## Ranking

Dem rank de Federal University of Technology Akure de eighth-best varsity den best varsity of technology insyd Nigeria by webometrics as of January 2020. Insyd 2022, na dem rank am as de 5th best varsity insyd Nigeria by *World University Rankings*.

## Administration den leadership
De current principal members of de varsity administration den dema positions be as follows:

## Faculties
De varsity get nine schools den college of medicine:

* College of Health Sciences
** School of Basic Medical Sciences (SBMS)
** School of Clinical Sciences (SCS)
* School of Computing (SOC)
* School of Life Science (SLS)
* School of Physical Science (SPS)
* School of Earth den Mineral Sciences (SEMS)
* School of Environmental Technology (SET)
* School of Engineering den Engineering Technology (SEET)
* School of Agriculture den Agricultural Technology (SAAT)
* School of Logistics den Innovation Technology (SLIT)
* School of Postgraduate Studies (SPGS)

De school dey run pre-degree science programs, Short-Term courses den University Advanced Basic Science programs.

## Library

Among de notable structures insyd de varsity be de central library, Albert Ilemobade Library, wey dey locate just beside de School of Engineering den Engineering Technology. De library, wey dey accommodate chaw students, get volumes for many fields of study insyd. Students dey require make dem plete dema library registration for dema first year of admission make e ensure access.

Dem name de Library after Professor Albert Ilemobade, wey na ge be de second Vice-Chancellor of de varsity. Na dem establish am insyd 1982, out of de desires of de founding fathers den matriarch of de institution make e enhance learning of de students. E start insyd de Old Library Comp wey dey locate for Oba Kekere (Mini campus), by April 2006, e move go ein permanent two-story building wich dey cover floor space area of 1,614.74 m² wey fi sit 2,500 readers for a time.

Ebe open to all senior staff, students of de institution den alumni of de varsity.

De library sanso dey admit outside learners plus cogent reasons den letter of introduction from recognized university official (i.e. dean of faculty, head of department from de visitor ein school anaa director of organization).

## Student radio
De varsity dey operate radio station, FUTA Radio (93.1 MHz), for de campus top.

Programs dey include morning news bulletin, talk show for education top, music program, special segment wey dey highlight achievements den success stories of students, faculty, den alumni, den podcast for social issues top.

## Campus facilities
Dem equip de Federal University of Technology Akure (FUTA) plus range of campus facilities wey dey cater to de academic, recreational, den daily needs of students, faculty, den staff. Dese facilities dey include libraries, lecture halls, classrooms, laboratories, research centers, den computer centers plus provide Wi-Fi access.

Sports facilities dey include sports fields, courts, den gyms, student hostels, cafeterias den food courts, health center, den auditoriums den event spaces.

## FUTA research teams
De Federal University of Technology Akure (FUTA) be home to several research teams wey dey contribute to advancements for various fields of study. Dese research teams dey consist of faculty members, researchers, den students. Here be sam examples of FUTA ein research teams:

* Engineering den Technology Research Team
* Agricultural den Environmental Research Team
* Health den Biomedical Research Team
* Science den Technology Team
* Social Sciences den Humanities Research Team

### Engineering den technology research team
FUTA ein engineering den technology research team dey focus for advancements insyd fields top such as civil engineering, mechanical engineering, electrical engineering, computer science, den more. Dese researchers dey explore areas such as renewable energy, sustainable infrastructure, robotics, artificial intelligence, computer networks, software engineering, den emerging technologies.

### Agricultural den environmental research team
FUTA ein agricultural den environmental research team dey conduct research make dem enhance agricultural practices, sustainable food production, den environmental conservation. Researchers for dis team insyd dey focus for areas such as crop science, soil science, plant breeding, agricultural engineering, environmental management, den biodiversity conservation top.

#### Health den biomedical research team
FUTA ein health den biomedical research team dey focus for research wey dey relate to healthcare, biomedical sciences, den public health top. Dese researchers dey explore areas such as medical diagnostics, drug discovery, health systems, epidemiology, health informatics, den healthcare technology.

### Science den technology research team
FUTA ein science and technology research team dey encompass various scientific disciplines, wey dey include chemistry, physics, mathematics, biology, den bioinformatics. Researchers for dis team insyd dey investigate areas such as material science, nanotechnology, computational modeling, mathematical modeling, biotechnology, den biodiversity. Dema research dey contribute to scientific discoveries, technological advancements, den understanding fundamental principles of de natural world.

### Social sciences den humanities research team
FUTA sanso get research team wey dey focus for social sciences den humanities disciplines top. Researchers for dis team insyd dey explore areas such as economics, sociology, psychology, language studies, history, den cultural studies.

## Vice-chancellors
De vice-chancellors since 1981 dey include:

* Theodore Idibiye Francis (1981–1987)
* Albert Adeoye Ilemobade (1987–1995)
* Lawrence Babatope Kolawole (1996–1999)
* Ekundayo Adeyinka Adeyemi (dey act; January 2000 – September 2001)
* Robert Adebowale Ogunsusi (dey act; October 2001 – December 2001)
* Peter Olufemi Adeniyi (2002–2006)
* Adebisi Mojeed Balogun (2007–2012)
* Emmanuel Adebayo Fashakin (dey act; February 2012 – May 2012)
* Adebiyi Gregory Daramola (May 2012 – May 2017)
* Joseph Adeola Fuwape (May 2017 – May 2022)
* Adenike Temidayo Oladiji (24 May 2022 – present)

## Notable alumni

* Godman Akinlabi, Lead pastor of De Elevation Church, Lagos
* Adenike Akinsemolu, environmental sustainability advocate den social entrepreneur
* Opeyemi Gbenga Kayode (Pepenazi), hip-hop singer den songwriter
* Babajide Oluwase- Founder Eco tutu

## Gallery of campus

File:Albert_Ilemobade_Library,_Federal_University_of_Technology,_Akure,_Ondo_State_2.jpg|Albert Ilemobade Library, Federal University of Technology, Akure
File:CCE_Multipurpose_Hall,_Federal_University_of_Technology,_Akure,_Ondo_State.jpg|CCE Multipurpose Hall, Federal University of Technology, Akure
File:Centre_for_Continuing_Education,_Federal_University_of_Technology,_Akure,_Ondo_State..jpg|Centre for Continuing Education, Federal University of Technology, Akure
File:Computer_Resource_Centre,_Federal_University_of_Technology,_Akure,_Ondo_State3.jpg|Computer Resource Centre, Federal University of Technology, Akure
File:Department_of_Physics,_Federal_University_of_Technology,_Akure,_Ondo_State2.jpg|Department of Physics, Federal University of Technology, Akure
File:Technology_Park_Incubation_Centre,_Federal_University_of_Technology,_Akure,_Ondo_State.jpg|Technology Park Incubation Centre, Federal University of Technology, Akure
File:School_of_Computing,_Federal_University_of_Technology,_Akure,_Ondo_State67.jpg|School of Computing, Federal University of Technology, Akure


## References